Dabar čia stovi, sakyčiau,
gal 500 žmonių su keistomis veido išraiškomis.
Jos... Nežinau, sunku nupasakoti.
Jie tarsi apsvaigę.
Jie negali patikėti, kad Džonas Lenonas mirė.
Tai buvo liūdna minia. Jie atėjo ne pabendrauti.
Jie atėjo gedėti.
Džono Lenono žmona Joko Ono paprašė, kad dainininko mirtis...
MYLIME TAVE, DŽONAI
Kitą rytą po Džono mirties
išėjau pro vartus
ir pamačiau geltoną policijos juostą
aplink visą kiemą.
Ant žemės mėtėsi stiklo šukės.
Ir Džono kraujas ant šaligatvio...
ELIOTAS MINTZAS ŠEIMOS DRAUGAS
...turėjau peržengti jį, kad patekčiau į pastatą.
Joko, galima sakyti, nebuvo.
Ji spoksojo į televizorių, nors jo garsas buvo išjungtas.
Vis rodė tą patį ir tą patį.
Girdėjome, kaip apačioje dainuoja, nors gyvenome viršutiniame aukšte.
Labai aiškiai girdėjome.
Ir tuomet ji pažvelgė į mane ir pasakė: „Kodėl jis tą padarė?”
„RUGIUOSE PRIE BEDUGNĖS”
2-A SERIJA
TYRIMAS
Taip. Esu vyr. detektyvas Džeimsas T. Salivanas
iš Niujorko policijos departamento.
Sukvietėme jus čia,
norėdami trumpai pristatyti, ką šiuo metu žinome
ir kas iki šiol paaiškėjo
apie Džono Lenono žmogžudystę.
Mes suėmėme Marką Deividą Čepmeną
iš 55-os Pietų Kukui... K-U-K-U-I... gatvės,
Havajuose už Džono Lenono žmogžudystę.
Ar jis buvo gydomas psichiatrų?
Šiuo metu šito dar nežinome.
Kaip jis elgėsi? Ar atrodė racionalus?
- Jis buvo labai ramus. - Ar galite pasakyti...
- Racionalus? - ...ponas Lenonas nušautas?
Buvo... Į jį buvo šauta tris ka... Ne.
Negaliu sakyti, kad nušautas.
Tą nustatys medicinos ekspertas.
Bet yra septynios žaizdos.
Ir gali būti padarytos įeinančių ir išeinančių kulkų.
Kiek kulkų buvo paleista?
Ginklas buvo tuščias. Penki šūviai.
Ar jis nurodė priežastį? Motyvą?
Ne.
- Gerai. Ačiū. - Ačiū.
TEKSTĄ SKAITO KYFAS SATERLANDAS
Viso pasaulio žiniasklaida
susirinko 20-ojoje Niujorko policijos nuovadoje.
Visi karštligiškai mėgino sužinoti apie žmogų,
kuris nužudė Džoną Lenoną.
Kur jie buvo? Ar jie veikė drauge?
Ačiū visiems.
Jiems buvo leista
klausinėti policijos apie šią bylą.
Ar galėčiau... Leiskite man sutvarkyti dokumentus.
Nuovadoje
mane apsupo reporteriai, nes visi norėjo sužinoti.
Kiek šūvių buvo?
Ar jis buvo be sąmonės?
Jis buvo... Kiek žinau, jis buvo be sąmonės.
Ar jis dejavo, ką nors sakė?
- Ne. - O kaip Joko?
Ji buvo apimta isterijos. Taip.
Žurnalistai iš Anglijos, iš Vokietijos...
TONIS PALMA NIUJORKO POLICININKAS
...norėjo manęs paklausti, ir...
Tai buvo didžiulis įvykis, sukrėtęs visą pasaulį,
visi norėjo žinoti.
Ką mes žinome apie įtariamąjį viršuje?
- Ką jums sakė? - Aš nieko nežinau.
Kur jis buvo, kai ten nuvykote?
- Jau suimtas. - Kas jį sulaikė?
Jį sulaikė policininkas Spiro.
Ar turite įtariamojo aprašą,
bendrą aprašą?
Kai mane paskyrė saugoti Čepmeną detektyvo kabinete,
buvo sunku
sėdėti ten su žmogumi, kuris nužudė Džoną Lenoną.
Iš pradžių jis buvo labai ramus,
bet vėliau ėmė nervintis ir drebėti.
Ir atėjo detektyvas ir pasakė: „Informavome jūsų žmoną Havajuose, kad...”
Tuomet jis išties nuliūdo ir susinervino.
Ir jis pasakė: „Man reikia į tualetą.”
Atsakiau: „Gerai, nuvesiu tave į tualetą.”
Nuvedžiau jį į tualetą.
Ir kai ten buvau, paklausiau jo:
„Ar suvoki, ką padarei?”
Jis atsakė: „Taip. Aš nusižudžiau. Aš esu Džonas Lenonas”.
Ir aš tik pažvelgiau į jį. Norėjosi
išmesti jį pro langą, bet...
Policija gavo pradinį Čepmeno pareiškimą.
Tuomet jam buvo leista pasikalbėti su žmona.
NIUJORKO POLICIJOS DEPARTAMENTAS
- Sveiki, Glorija? - Taip.
Taip. Čia pareigūnas Spiro.
- Taip. - Šalia manęs - jūsų vyras.
- Ar jis... - Jis norėjo,
kad paskambinčiau jums ir pasakyčiau, kad jam viskas gerai.
Dabar jis pats kalbės.
Jų telefoninis pokalbis buvo įrašinėjamas, jei kartais Čepmenas
atskleistų svarbią informaciją.
- Labas. - Sveikas, Markai.
Ar prie tavęs yra policija?
Ne. Pirmas man paskambino reporteris.
Daugiau nenoriu su niekuo kalbėti.
Suprantu, bet nenori, kad ten atvažiuočiau?
- Kur? - Į Niujorką.
Ne. Niekur nevažiuok.
O tu suvoki, ką padarei?
Gerai. Vis tiek tave myliu. Visuomet mylėsiu.
Ir aš tave myliu. Myliu tave.
Gerai. Viso.
Žinojome, kad suėmėme tą žmogų.
Suėmėme žudiką.
RONAS HOFMANAS NIUJORKO DETEKTYVAS
Dėl to neabejojome, bet mes norėjome įsitikinti,
kad jam tikrai niekas nepadėjo ar panašiai.
Norėjau apklausti visus įmanomus liudininkus,
kurie ką nors matė, kol jie dar nebuvo dingę.
Taksi vairuotojas Ričardas Petersonas
buvo labai svarbus liudininkas.
Kai atėjau į nuovadą, ten buvo tikras beprotnamis.
RIČARDAS PETERSONAS TAKSI VAIRUOTOJAS
Beprotnamis.
Žiniasklaidos atstovai ėmė rinktis.
Tai buvo didžiulis įvykis.
Jie mane apklausė, ir aš tiksliai papasakojau, ką mačiau.
Bet jie privertė mane pakartoti tai tūkstantį kartų,
nes tai buvo keisčiausias dalykas.
Nušovęs jį,
Čepmenas tebestovėjo su ginklu.
Jis numetė ginklą, nusirengė lietpaltį,
išsitraukė knygą ir iškėlė ją.
„Rugiuose prie bedugnės”.
Tokį keistą elgesį patvirtino
vienas iš pirmųjų pareigūnų, atvykusių į įvykio vietą.
Suimant Čepmeną buvo keista...
HERBAS FRAUENBERGERIS NIUJORKO POLICININKAS
...kad jis nebandė bėgti, o skaitė knygą.
Pagalvoju apie tą trumpą akimirką,
kada jis galėjo pabėgti į parką ir dingti,
sėsti į lėktuvą ir grįžti į Havajus.
Kas žino, kaip būtų buvę?
Po apklausos policija apkaltino Čepmeną žmogžudyste.
Kai jį vedė iš nuovados
į teismo rūmus, buvo nuspręsta, kad jei...
PITERIS KALENAS NIUJORKO POLICININKAS
Kas nors gali mėginti jį nušauti.
Tad buvo nuspręsta pagudrauti.
Turėjome surasti savanorį, kuris juo apsimestų.
Vyruką, kuriam jo gyvybė nebūtų labai svarbi.
Nežinau, kas jis buvo. Ir štai kas nutiko.
Matote nuotrauką, kur Styvas išveda ne jį.
POLICIJA
Jis išėjo pro kitas duris, o tada patrulių automobiliu buvo nugabentas į teismą.
Kai jį vežė į teismą pateikti kaltinimus,
žurnalistai visame pasaulyje ėmė domėtis,
kas yra tas Markas Čepmenas.
„Beatles” gerbėjai budi kiaurą parą,
ir visų lūpose skamba tas pats klausimas:
Kodėl kas nors norėtų nužudyti Džoną Lenoną?
Įtariamasis, identifikuotas kaip Markas Deividas Čepmenas, 25-erių metų.
Markas Deividas Čepmenas, bedarbis apsaugininkas iš Honolulu.
Markas Deividas Čepmenas,
laisvai samdomas fotografas iš Honolulu Havajuose.
Žinome, kad Čepmenas dirbo ūkvedžiu
ir spaustuvininku „Castle Memorial” ligoninėje...
...paveikslas. Kaskart paaiškėjus naujam faktui,
Marko Deivido Čepmeno paveikslas pasikeičia.
Matot, visas pasaulis žino, kas buvo Džonas Lenonas,
ir dabar mes stengiamės suvokti...
Bandome nupiešti jo įtariamo žudiko paveikslą,
galbūt suvokti logiką, jei tokia apskritai yra.
Policija sužinojo, kad žmogžudystės išvakarėse
Čepmenas apsistojo „Sheraton” viešbutyje.
Teisėjo buvo paprašyta leisti apieškoti jo kambarį.
Ir detektyvai atvyko į viešbutį.
Kai buvo suimtas įtariamasis,
nuvykome į viešbučio kambarį ir gavome leidimą į jį įeiti.
Ant spintelės radome nuotraukų...
ir kitų asmeninių Čepmeno daiktų.
Specialiai paliktų, kad surastume.
„Kaltinamasis paliko tokius daiktus ant stalo:
savo pasą, 8-ių takelių Todo Randgreno juostą,
Bibliją, atverstą ties šv. Jono doktrina.
O pačiame centre
jis padėjo nedidelį „Ozo šalies burtininko” plakatą.”
„Laišką nuo buvusio „YMC” vadovo Fort Čeifyje,
kur dirbo su pabėgėliais iš Vietnamo.”
Jis buvo... Rodos, jis visuomet dirbo su vaikais
arba žmonėmis, kuriems reikia pagalbos.
Vieni sako, kad daiktai, kuriuos paliko Čepmenas,
įrodo, kad žmogžudystė buvo planuota.
Jis ne tik suplanavo nužudyti,
bet ir numatė, kad policija atliks tyrimą.
Tačiau Čepmeno gynėjai sakė,
kad tai akivaizdžiai įrodo jo psichinę negalią.
KRIMINALINIO TEISMO RŪMAI
Marko Čepmeno advokatas Herbertas Adelbergas
nupiešė kitokį jo paveikslą ir įtikino teismą
leisti stebėti Čepmeną psichiatrinėje ligoninėje.
Jis atrodo sutrikęs.
HERBERTAS ADELBERGAS ADVOKATAS
Atrodo, bent jau mano nuomone, kad šiuo metu jis negali
visiškai bendradarbiauti su savo advokatu. Ir...
Kokiu būdu?
Jo atsakymai neatitinka klausimų, kuriuos jam užduodu,
ypač klausimų, susijusių su pačiu incidentu.
Ir pamaniau, gal reikėtų
jį ištirti psichiatriškai prieš tęsiant teismo procesą.
BELVJU LIGONINĖ
Čepmeną nuvežė į Belvju ligoninės
kalėjimo palatą įvertinimui.
Komisaro padėjėjas Edas Heršis laukia jo atvykimo.
Buvau Belvju ligoninėje, kai jį atvežė.
Ir aš nuvažiavau liftu į aukštą,
kuriame buvo mūsų kalėjimo kompleksas,
su juo ir pareigūnu, kuris jį lydėjo.
EDAS HERŠIS PATAISOS ĮSTAIGŲ DEPART.
Buvome vos kelių centimetrų atstumu.
Paklausiau jo: „Tau viskas gerai?” Ir jis linktelėjo.
Pamenu, pagalvojau, koks jis atrodo paprastas.
Jis niekuo ypatingai neišsiskyrė.
Ir mėginau sugalvoti, ką pasakyti,
nes turėjau nueiti ir pasakyti žurnalistams, ką mačiau.
Jis atrodė ramus.
Varge, jis nerodė jokių emocijų.
Esame Belvju ligoninės kalėjimo skyriuje, kur laikomas Markas Čepmenas,
įtariamas nužudęs buvusį „Beatles” narį Džoną Lenoną.
Jis laikomas antro aukšto kameroje, akylai saugomas
Pataisos įstaigų departamento.
Čepmenas pateko į psichiatrijos profesionalų rankas,
o dr. Naomi Goldstein vertina jo psichikos būklę ir galimybę būti teisiamam.
MED. MOKSLŲ DR. NAOMI GOLDSTEIN
Ji iki šiol niekad viešai nekalbėjo apie savo išvadas.
Jie jį atsiuntė, jis įėjo.
DR. NAOMI GOLDSTEIN PSICHIATRĖ
Pasakiau: „Sveiki, esu dr. Goldstein. Gal prisėstumėte?”
Norėjau sužinoti, kas nutiko, kaip jis čia pateko.
Jei gerai pamenu, mes ilgokai kalbėjomės.
Jis man parodė kelis savo veidus.
Jis galėjo būti bjaurus. Galėjo būti mielas. Jis buvo sudėtingas.
Jis stengėsi atsakinėti aptakiai,
tad viskas priminė mįslę.
„Kalba rišli, susijusi ir logiška.
Labai jaudinasi, sunkiai kvėpuoja ir yra išsekęs,
tačiau bendradarbiauja, palaiko gerą tinkamą kontaktą.”
Tai reiškia, kad jis kalba su manimi.
Kai buvau senajame miegamajame su Joko,
girdėjome, kaip tūkstančiai žmonių dainuoja Džono dainas.
SUDIE, DŽONAI
Ringas pirmasis paskambino ir atvyko.
Džonas mylėjo Ringą. Visad apie jį gražiai atsiliepė.
Įėjau į Dakotą.
Pasakiau Joko: „Žinau, kaip jautiesi”.
Ir ji nuoširdžiai pasakė,
ji pasakė: „Ne, nežinai”.
Nes nepaisant to, koks artimas jam buvau,
tikrai nebuvau toks artimas, kaip ji.
POLICIJOS RIBA EITI DRAUDŽIAMA
Ir kai kurie žmonės, kai buvome ten, šaukė,
prašydami, kad Joko prieitų prie lango. Arba Šonas.
Kur... Tiesą sakant, būtų buvę geriau,
jei jie būtų palikę ją ramybėje, nes jie negalėjo jo sugrąžinti.
Ir jai tikrai nebuvo smagu, kad visa ta minia lauke
dainuoja jo dainas.
Ir kai mes išėjome,
aš nenorėjau girdėti žmonių šaukiant, kaip jie mylėjo „Beatles”
ar panašiai, kai ką tik netekome Džono.
Nes atvykau pamatyti ne „Beatles” nario.
Atvykau pamatyti savo draugą, nesusijusį su grupe.
Štai ką parašė Joko 1980 m. gruodžio 9 d.
„Džono laidotuvių nebus.
Vėliau šią savaitę pranešime laiką ir visi tyliai pasimelsime už jo sielą.”
Džonas buvo kremuotas,
o jo palaikai iki šiol laikomi nežinomoje vietoje.
Staigi Lenono žmogžudystė be jokio aiškaus motyvo
skatino jo artimuosius desperatiškai ieškoti atsakymų.
Iki šiol nesu to sakęs.
Joko manęs paprašė
ištirti įvairias teorijas,
konspiracijų teorijas po Džono žmogžudystės.
Buvo manančių, kad už Džono žmogžudystės slypėjo didesnės jėgos.
JAV SUMUŠĖ VISUS GENOCIDO REKORDUS!
1970 m. jis buvo žinomas asmuo Amerikos politiniame gyvenime,
mobilizuojantis žmones prieš prezidentą Niksoną
ir Vietnamo karą.
Atvykome parvežti vaikinus namo. Nepamirškime ir amunicijos.
Parvešime amuniciją namo ir tada išties žengsime į priekį.
Jiedu buvo įsitikinę, kad Dakotos pastatas,
jų butas buvo pilnas blakių.
Nėra abejonių,
kad slaptosios tarnybos šioje šalyje -
nesvarbu, CŽV, FTB, Nacionalinis saugumas,
daugybė kitų - tą darė.
Žinau, kuo skiriasi įprastas telefono skambutis
ir skambutis, kai atsiliepęs girdi
įvairius triukšmus.
Atidarydavau duris, o vyrukai stovėdavo kitoje gatvės pusėje.
Įsėsdavau į automobilį, ir jie sekdavo paskui.
Staiga supratau, kad tai - rimta.
Mane vienaip ar kitaip persekioja.
Džono ir Joko paranoja buvo pagrįsta.
Šios FTB bylos, beveik 12 kg,
kurias gavo žurnalistas Džonas Vineris, aiškiai rodo,
kad Niksono administracija laikė Lenoną politine grėsme.
Yra keli šimtai puslapių,
kuriuos Ričardas Niksonas parašė FTB direktoriui,
iš kurių aišku, kad Džonas ir Joko
turėjo būti sekami, stebimi,
ir Lenono problema buvo sprendžiama...
VISI EKSTREMISTAI LAIKOMI PAVOJINGAIS
...aukščiausiu lygiu.
Niekas nesuteikė taikai progos.
Gandis mėgino, Martinas Liuteris Kingas mėgino, bet buvo nušauti.
Jei už Lenono mirties slypėjo trečioji šalis,
kaip į tai įsitraukė Markas Čepmenas?
„MKUltra” yra slapto CŽV projekto kodinis žodis,
kai nieko neįtariantys žmonės panaudojami minčių kontrolės eksperimentams.
Dr. Miltonas Klainas, pasaulio hipnozės ekspertas,
ženkliai prisidėjo prie CŽV „MKUltra” programos.
Daug vyriausybinių tarnybų, susijusių su žvalgybos operacijomis,
naudojo hipnozę kaip įrankį
tam tikroms žvalgybos operacijoms įvykdyti.
Dr. Klainas vėliau aplankys Čepmeną kalėjime
ir prisijungs prie jo gynybos komandos.
Dokumentai aiškiai rodo, kad CŽV mėgino
paruošti agentus taip, kad galėtų kuo daugiau kontroliuoti.
Šis eksperimentas yra artimiausias smegenų plovimui iki šių dienų.
CŽV žavėjosi galimybe kontroliuoti žmonių mintis,
yra manančių, kad tai prisidėjo prie Roberto Kenedžio nužudymo.
Širanas sako, kad prisimena,
jog nužudymo vakarą jis buvo viešbutyje.
Pamena, kaip įpylė kavos gražiai merginai,
ir nuo to momento nieko nepamena.
Širanas pamena, kad buvo vedamas pro veidrodžiais atitvertą patalpą,
jam svaigo galva.
Advokatai galvoja, kad jis buvo įstumtas į hipnotinį transą.
Širanas pamena, kad pirmiausia jį apėmė noras paspausti Kenedžiui ranką,
bet kai žmonės ėmė bėgti prie jo, jis išsitraukė ginklą.
Neįprastas Čepmeno elgesys iškart po Lenono nužudymo
buvo pagrindinis detektyvo Rono Hofmano rūpestis.
Jis buvo vienas?
Ar kas nors slapta dirbo su juo?
Ar tai buvo sąmokslas?
Visi šie klausimai nedavė ramybės man ir visiems kitiems.
Nusiuntėme komandą į Havajus
apklausti tuometinius jo draugus ir giminaičius.
Kalbėjome su jo šeimos nariais.
Kalbėjome su visais, kurie jį pažinojo.
Jis tylenis, gerai dirbo.
Tyliai kalbėjo, buvo ramus protingas jaunuolis.
Jis... Labai protingas. Blaiviai mąstantis.
Daugeliu atvejų Čepmeno gyvenimas primena mozaiką.
Jo draugai tebemėgina sudėlioti jos dalis
ir klausia:
„Ar galėjo Markas Čepmenas, kurį jie pažinojo pastaruosius kelerius metus,
būti tuo pačiu žmogumi, kuris dabar kaltinamas Džono Lenono nužudymu?”
Čepmenas tebėra mįslė,
ir pasaulio žiniasklaida bei policija labai stengiasi jį suprasti.
Buvo surastas artimiausias žmogus, kuris, visi tikėjosi, atskleis daugiau.
Šiandien Čepmeno bute
21-ame aukšte ėmė budėti apsaugininkas.
Čepmeno žmona Glorija Abė
yra viduje su drauge
ir atsisako kalbėti su reporteriais.
Buvome priėję prie durų šįryt apie 7.00 val.,
kai apsaugininko dar nebuvo, ir girdėjome verksmą.
Ją žiniasklaida labai nukankino.
Jai reikėjo teisinės pagalbos, ir ji man paskambino.
Tad pamaniau, kad efektyviausias būdas buvo sukviesti visus atstovus...
BRUKAS HARTAS ADVOKATAS
...ir leisti klausinėti visko, kartą ir visiems laikams.
Esu „Beatles” gerbėja,
gedžiu dėl Džono Lenono mirties ir labai užjaučiu jo žmoną Joko
ir sūnų Šoną.
Noriu pasakyti, jog man labai labai gaila, kad tai nutiko
Joko Ono ir jos šeimai, ir kad jos vyrui teko mirti.
Kai išgirdau ją sakant:
„Gaila, kad jam teko mirti”,
nebuvau tikras, ar Glorija tiesiog blogai parinko žodžius.
Nes jis neturėjo mirti, jei Čepmenas nebūtų jo nužudęs.
Nemanau, kad kas numatė,
kad jis netrukus mirs.
Nemanau, kad ji tuo metu suvokė realybę,
kad jos vyras jį nužudė.
Glorija nieko nepadarė ir niekaip nedalyvavo
ir sąmoningai nepalaikė
Marko veiksmų.
Ji nelabai ką laimėjo
tuo tiesmuku pasirodymu.
Būčiau laukęs daugiau emocijų.
Manau, tiesiog ji tokia yra.
Esu krikščionė ir manau, kad atleidimas yra vienas geriausių dalykų.
Jaučiu, kad esu atlaidi.
Glorija atsakė į žiniasklaidos klausimus,
bet kai kurių dalykų apie savo santykius su Čepmenu ji neatskleidė.
Ji man pasakė, kad po vedybų Čepmenas
įniko į alkoholį ir netgi sudavė jai kelis kartus.
Ir tuomet jis tarsi nesusivokdavo.
Ir tai kėlė jai abejonių dėl jo psichinės būklės.
Tuo metu Niujorke psichiatrė dr. Naomi Goldstein
priėjo išvados dėl Čepmeno galimybės stoti prieš teismą.
Galėjimas stoti prieš teismą yra apibūdinamas gebėjimu
suprasti metamus kaltinimus ir bendradarbiauti su savo advokatais.
Jis nepasakė nieko nenormalaus.
Nebuvo jokių haliucinacijų ar manijų įrodymų.
Galutinė išvada: gali būti teisiamas.
Pasitraukite, mielieji. Nagi, mielieji. Pasitraukite. Nagi.
Artėjant teismui, žmonių gedulą
pakeičia pyktis, nukreiptas į Čepmeną.
ADVOKATAS SULAUKĖ GRASINIMŲ NUŽUDYTI!
Pone Adelbergai, ar galite pasakyti, kodėl atsistatydinote?
To buvo per daug net jo advokatui.
Pamišėlių skambučiai, tiesos ieškotojai.
Mano telefonai netyla ištisą parą.
Jaučiau, kad negaliu atstovauti šio žmogaus interesų
tokiomis sąlygomis.
Atsitraukite.
PSICHIATRIJOS LIGONINĖ
Numatėme, kad bus daug norinčių
prisikasti prie jo,
nes laikėme žmogų, kuris nušovė „Beatles” narį.
Tad turėjome rasti saugiausią vietą mūsų sistemoje,
ir per naktį buvo nuspręsta, kad tai bus
Raikerso salos izoliatorius.
Vakar Markas Deividas Čepmenas buvo perkeltas
iš Belvju ligoninės dėl daugybės grasinimų nužudyti.
Raikerso salos kalėjimas yra Rytų upėje,
į jį galima patekti tik per tiltą,
ir jis gana toli, žinant, kad jis yra Niujorke.
Tokia lokacija puikiai tiko tokiems kaip Čepmenas.
Augant priešiškumui,
bylą perėmė jaunas ir sąlyginai nepatyręs advokatas.
Šįryt bylą perimti buvo paprašytas
37-erių Džonatanas Marksas.
Jis sakė reporteriams, jog nesugalvojo priežasties, kodėl ne.
Daug žmonių pyksta ant pono Čepmeno...
o jūs jį atstovausite...
Kaip dėl to jaučiatės?
Nemanau, kad tie, kurie pyksta ant pono Čepmeno,
lies pyktį ant manęs.
Esu tik advokatas, kuris jį atstovauja.
Kad susitvarkytų su augančia bylos apimtimi,
Markas pasamdo jaunesnįjį advokatą Deividą Sagsą.
Mano nuomone tada ir dabar,
nėra svarbesnio darbo advokatui...
DEIVIDAS SAGSAS ČEPMENO TEISININKAS
...nei ginti visų smerkiamą nusikaltėlį.
Tačiau, be abejo, spaudimas buvo.
Jau anksčiau buvau tyręs daug sudėtingų bylų.
Bet paaiškėjo, kad ši ženkliai pranoko
visas, su kuriomis buvo tekę susidurti.
Ruošdamasi teismui,
Čepmeno gynybos komanda ėmė jį lankyti kalėjime.
Šiandien - sekmadienis,
atvykau į Raikerso salą
pasimatyti su Marku Čepmenu.
Jie dabar įrašinėja visus pokalbius su juo.
Esu labai laimingas,
kad jus atstovausiu.
Tie pokalbiai iki šiol nebuvo viešai paskelbti.
Ar pažadate, kad...
Paklausiu tik vieną kartą, ir daugiau neklausiu.
Jūs liksite su manimi?
Pažadu.
Ir galite to klausti, kiek tik norite.
Buvo keista, nes kartais kalbėdavai su juo,
ir jis atrodydavo visiškai normalus.
Ir staiga, bam!
Jis leptelėdavo ką nors
visiškai netikėto,
ir tuomet suprasdavai: „O, taip, jis psichiškai nesveikas.”
Taigi, papasakokite, kas nutiko.
Na, beprotybė.
Galvojau, kad jei ką nors nužudysiu, juo ir pavirsiu.
Kuo, manėte, kad pavirsite?
Žinote knygą „Rugiuose prie bedugnės”?
- Taip. Taip. - Turėjau tą knygą su savimi, suprantat?
Galvojau, kad pavirsiu tos knygos personažu.
Dabar suprantu, kad...
Kuo tikėjotės pavirsti?
Holdenu Kolfildu.
Jis manė, kad išties pavirs Holdenu Kolfildu,
knygos „Rugiuose prie bedugnės” personažu.
Jis ketino pakeisti formą iš gana kresno
jaunuolio į aukštą, liesą paauglį.
Tai nebuvo racionalu.
Nebuvo abejonių, kas tą padarė. Jis tikrai nušovė Lenoną.
Nemėgino pabėgti.
Klausimas buvo toks:
„Kokia buvo jo psichinė būklė, kai jis taip pasielgė?”
Mums reikėjo įrodyti prisiekusiesiems, kad šis žmogus
buvo psichiškai nesveikas ir užtikrinti, kad tokiu atveju
jam būtų suteikta psichiatrinė pagalba,
o ne pritaikoma bausmė kalėjimo forma.
O prokuroras nepriėmė Čepmeno pateisinimo psichine liga.
Jei kas nors sirgtų psichine liga taip stipriai...
KIMAS HOGFREFAS VALSTIJOS PROKURORAS
...kad paimtų ginklą ir galvotų, jog tai - bananas,
tai būtų kelias įtvirtinti gynybą liga.
Tačiau mūsų požiūriu jis nesirgo psichine liga.
Jis žinojo, ką daro, jis turėjo ginklą, jis panaudojo jį tikslingai.
Ir jis žinojo, kad tai, ką daro, nėra gerai,
nes po žmogžudystės jis laukė atvykstančios policijos.
KRIMINALINIO TEISMO RŪMAI
Ir ką tirs jūsų psichiatras?
- Kada jis bus tiriamas? - Ir kodėl.
Ir kam?
Stengsimės suvokti, kokia buvo jo būklė įvykio metu.
Čepmeno vyr. advokatas Džonatanas Marksas
atskleidžia savo komandai kontraversiškus dalykus.
Pasirinkau geriausius, kuriuos sugebėjau rasti.
Galite pasakyti, kas jie tokie?
Miltonas Klainas yra hipnozės specialistas, tiesa?
Miltonas Klainas yra klinikinis psichologas
ir naudoja hipnozę kaip diagnostinę priemonę.
Jis pasamdė buvusį konsultantą
iš CŽV minčių kontrolės programos, dr. Miltoną Klainą.
Galima išmokyti žmones beatodairiškai šaudyti.
MILTONAS KLAINAS PSICHOLOGAS IR CŽV PATARĖJAS
Galima išmokyti šaudyti į žmones be jokių emocijų ar minčių,
kai tai nekelia abejonių ar susirūpinimo.
Markai, čia dr. Miltonas Klainas.
Kaip sekasi, Markai? Malonu tave matyti.
Jei yra koks paslėptas žmogžudystės aspektas,
dr. Klainas tikisi atskleisti jį per hipnozę.
Noriu paprašyti, Markai,
sukoncentruoti savo žvilgsnį į lubas.
Ir švelniai po truputį užmerkti akis.
Leisk visam kūnui atsipalaiduoti,
nuo viršugalvio iki pat kojų pirštų galiukų.
Jautiesi vis labiau ir labiau atsipalaidavęs.
Labiau ir labiau.
Esu labai keistoje būsenoje.
Jaučiuosi labai atsipalaidavęs.
Jauti tokį efektą, tiesa?
Pamėgink įsivaizduoti vieną sceną, jei gali.
- Mirties sceną? - Taip.
Gerai. Aš sėdėjau, ir sustojo automobilis.
Ir aš žinojau, kad tai jo automobilis, tad pasakiau: „Viskas”.
Atsidarė durelės. Joko išlipo, aš jai linktelėjau.
Ir tada išlipo jis.
Pažvelgiau į Džoną jam praeinant pro šalį.
Tuomet žengtelėjau nuo kelkraščio,
paėjau gal 2 metrus, pasisukau veidu į jį,
išsitraukiau ginklą iš kišenės,
nusitaikiau į jį
ir iššoviau.
Visas penkias kulkas.
Jie mane patraukė, ir tuomet aš pasakiau:
„Aš esu „Rugiuose prie bedugnės”.
Ar pameni, kaip jauteisi? Tik patį jausmą.
Jaučiau, lyg tai nebūčiau aš, bet buvau.
Aš tą padariau, pamenu, kaip padariau.
Ir kuri tavo proto dalis priėmė tą sprendimą?
Jaučiau kovą.
Dalis manęs nenorėjo to daryti, dalis norėjo.
Atsimenu tik, kad galvoje skambėjo balsas:
kuris sakė: „Padaryk tai, padaryk tai, padaryk tai”, kai jis ėjo pro mane.
Ir aš padariau.
O dabar tris minutes pasimelsime tyloje,
kaip prašė Joko Ono,
- už Džono Lenono sielą. - Ponios ir ponai...
Prašome išjungti radijo aparatus.
Prašome nutraukti visų prekių pardavimą.
Pamedituokite tyloje. Pradedame dabar.
Pasimelskime. Ačiū.
Čepmenui ruošiantis teismui,
tūkstančiai žmonių susirinko budėti prie Lenono Centriniame parke.
Vienas dalyvis ypač atidžiai stebėjo pastaruosius įvykius.
Jo vardas - Džonas Hinklis Jaunesnysis.
Jis irgi turi knygą „Rugiuose prie bedugnės”.
Ir jis ketina nušauti Jungtinių Valstijų prezidentą.
KITOJE SERIJOJE
Markas Čepmenas buvo pripažintas nekaltu
dėl savo psichinės būklės.
Dievas jam liepė taip pasielgti.
Jis kaltas, nes aš netikiu psichine liga ar dar kuo.
Jis nebuvo psichiškai nesveikas.
Jis turėjo tikslą išgarsėti.
ŽMOGUS, KURIS NUŠOVĖ LENONĄ
Kitomis aplinkybėmis
jis būtų buvęs teisiamas kaip psichiškai nesveikas žmogus.
Blogai pasirinko, ką nušauti.
Išvertė Akvilė Katilienė